2006 թվականի հոկտեմբերին 16-ին Ախուրյանի Հայ օգնության միության "Մոր և մանկան" առողջության կենտրոնում ծնված երեխաներից մեկը հայտնվել էր ծանրագույն վիճակում. ընդամենը մեկ օրական աղջիկը, որ ծնվել էր ստոծանու բնածին արատով` ճողվածքով, չէր կարողանում ինքնուրույն շնչել: Կենտրոնի գլխավոր բժիշկ Վահրամ Միրզոյանը և ամբողջ բուժանձնակազմը աներևակայելի ջանքեր էին գործադրում փոքրիկի կյանքը մահվան ճիրաններից խլելու համար, սակայն արդեն իսկ պարզ էր դառնում, որ կենտրոնի վերակենդանացման բաժանմունքում արհեստական շնչառությամբ նորածնին երկար պահելն անհնար էր: Երեխային անհրաժեշտ էր շտապ տեղափոխել Երևան և վիահատել, սակայն նրա գյումրեցի ծնողները թևաթափ էին և չէին հավատում վիրահատության հաջողությանը: